המחקר הוא מחקר איכותני המבוסס על המתודה "למידה מתוך הצלחות". חקר הצלחות היא גישה המתמקדת בניתוח אסטרטגיות הנתפסות כמוצלחות בתחום המקצועי במטרה לחשוף את התהליכים שהובילו אליהן. מתודה זו נבחרה משום שהיא מעודדת חשיבה רפלקטיבית של אנשי החינוך על אסטרטגיות התמיכה עליהן הם מדווחים וכן היא מאפשרת לצמצם את השימוש שלהם בהגנות בדווחם על מקרים הקשורים לעבודתם.

*איסוף הנתונים*

המחקר התבסס על ראיונות עומק, כאשר השאלה שהחוקרת הציגה לאנשי החינוך שהשתתפו במחקר הייתה: "האם תוכל/י לתאר מקרה בו הצלחת לסייע לתלמיד במישור החברתי?". הריאיון התנהל כך שמשתתף המחקר הוא שהוביל את השיחה, ואילו החוקרת שאלה שאלות הבהרה (למשל, למה את מתכוונת?") או הרחבה ("האם תוכל לתת דוגמה?").הראיונות בוצעו במקומות שקטים ובאווירה נעימה. כל ריאיון נמשך בין שעה לשעתיים.

23 אנשי חינוך בתפקידים מגוונים (11 מחנכים, 6 יועצים חינוכיים, 3 מורים להוראת מקצוע ו-3 אנשי חינוך בתפקיד ניהולי) השתתפו במחקר. כל אנשי החינוך עובדים בחינוך הרגיל. השאיפה הייתה לאתר אנשי חינוך בעלי ותק בעשייה חינוכית, וזאת על מנת שיהיה בידם לתאר מקרים בעלי מאפיינים שונים (טווח הוותק בקרב המשתתפים נע בין 10 ל-43 שנים וממוצע הוותק 29.17 שנים). משתתפי המחקר הראשונים אותרו באמצעות הכרות מוקדמת, והאחרים בשיטת "כדור השלג", דהיינו הם עצמם הפנו אנשי חינוך נוספים להשתתף במחקר. נוסף על כך, חלק מהמשתתפים אותרו באמצעות הזמנה להשתתף במחקר שנשלחה בתפוצה רחבה למורים הלומדים לתואר שני במכללה להכשרת מורים.

כל ראיון הניב בממוצע כשני סיפורי מקרה (הטווח נע מאפס לארבעה) ובסך הכול נאספו 43 סיפורים. מתוכם, בעשרה סיפורים של עשרה ממשתתפי המחקר תוארו תלמידים שקבוצת השווים לא מתייחסת אליהם. תיאור זה הוא בהלימה לתיאור המופיע בספרות בהקשר לילדים זנוחים חברתית. להלן כמה דוגמאות לאופן שבו תארו אנשי החינוך תלמידים אלה: X (וזאת בשונה מסיפורי מקרה בהם תארו אנשי החינוך תלמידים שקבוצת השווים דוחה אותם או מציקה להם, למשל: "כשהיה צריך להכין שעורי בית, אף אחד לא רצה להביא לו" או "הוא סבל מהצקות").

*ניתוח הנתונים*

החוקרת קראה את עשרת סיפורי המקרה ובחנה אם הם מתאימים לניתוח באמצעות המתודה "למידה מתוך הצלחות". כל העשרה נמצאו מתאימים בשל הסיבות הבאות: (א) הם מתארים תוצאות רצויות, מזווית ראייתו של איש החינוך, (ב) התוצאות מתוארות כקשורות לפעולותיו של איש החינוך.

תחילה יסוכמו הממצאים ביחס לשאלות המחקר ולאחר מכן..